
AL

Vă înaintăm, alăturat, RAPORTUL COMUN asupra propunerii legislative pentru abrogarea art.42 din Legea 206/2004 privind buna conduită în cercetarea ştiinţifică, dezvoltarea tehnologică şi inovare, trimisă Comisiei juridice, de disciplină şi imunităţi și Comisiei pentru învățământ, știință, tineret și sport, cu adresa nr. PL- x 77 din 14 martie 2016 şi înregistrată cu nr. 4c-11/317 din 15 martie 2016, respectiv cu nr. 4c-9/64/2016.
În raport cu obiectul şi conţinutul său, propunerea legislativă face parte din categoria legilor ordinare.
           VICEPREŞEDINTE                                            PREŞEDINTE                                           
           Ciprian Nicolae NICA                             Adrian Nicolae DIACONU

                                                                                                        Pl x 77/2016                                                                                                                                                                                                                  
       RAPORT  COMUN
       asupra 
propunerii legislative pentru abrogarea art.42 din Legea 206/2004 privind buna conduită în cercetarea ştiinţifică, dezvoltarea tehnologică şi inovare
În conformitate cu prevederile art. 95  din Regulamentul Camerei Deputaţilor, republicat, Comisia juridică, de disciplină şi imunităţi și Comisia pentru învățământ, știință, tineret și sport au fost sesizate spre dezbatere, în fond, cu propunea legislativă pentru abrogarea art.42 din Legea 206/2004 privind buna conduită în cercetarea ştiinţifică, dezvoltarea tehnologică şi inovare, trimisă Comisiei juridice, de disciplină şi imunităţi și Comisiei pentru învățământ, știință, tineret și sport, cu adresa nr. PL- x 77 din 14 martie 2016 şi înregistrată cu nr. 4c-11/317 din 15 martie 2016, respectiv cu nr. 4c-9/64/2016.
 Potrivit prevederilor art. 75 din Constituţia României, republicată şi ale art. 92 din Regulamentul Camerei Deputaţilor, republicat, Camera Deputaţilor este Cameră decizională.
Consiliul Legislativ, prin avizul nr. 13 din 06.01.2016, a avizat favorabil iniţiativa legislativă.

Guvernul nu susține inițiativa legislativă.

Senatul, în calitate de primă Cameră sesizată, a respins propunerea legislativă în ședința din data de 8 martie 2016.

Propunerea legislativă are ca obiect de reglementare  abrogarea alin.(3) al art.42 din Legea nr.206/2004, în sensul eliminării excepţiilor prevăzute de alineatul în cauză, de la controlul privind buna conduită în cercetarea ştiinţifică a tezelor de doctorat.


Membrii Comisiei juridice, de disciplină şi imunităţi şi membrii Comisiei învățământ, știință, tineret și sport au examinat propunerea legislativă în şedinţe separate. 


Membrii Comisiei pentru învățământ, știință, tineret și sport au dezbătut iniţiativa legislativă în şedinţa din 22 martie 2016. Din numărul total de 26 membri ai Comisiei pentru învățământ, știință, tineret și sport au participat la dezbateri 15 deputaţi. 


Membrii Comisiei juridice, de disciplină şi imunităţi au dezbătut propunerea legislativă în şedinţa din 10 mai 2016. 

 La dezbateri au fost prezenţi deputaţi, membri ai Comisiei juridice, de disciplină şi imunităţi, conform listei de prezenţă.


În baza prevederilor art.54 și 55 din Regulamentul Camerei Deputaților, republicat, la dezbaterea propunerii legislative au participat ca invitați: domnul Gigel Paraschiv – secretar de stat în cadrul Ministerului Educației Naționale și Cercetării Științifice, domnul prof.dr.Sorin  Mihai Cîmpeanu – președinte, Consiliului Național al Rectorilor, domnul Mihnea Costoiu – senator, vicepreședinte al Consiliului Național al Rectorilor, doamna prof.univ.dr.Ecaterina Ionescu – vicepreședinte al Consiliului Național al Rectorilor, prof.univ.dr. Nicolae Istudor – rector, Academia de Științe Economice București, prof.univ.dr.Valentin Popa – rector, Universitatea ”Ștefan cel Mare” din Suceava.
Cu ocazia dezbaterilor s-a constatat că, alin.(3) al art.4² din Legea nr.206/2004 privind buna conduită în cercetarea științifică, dezvoltarea tehnologică și inovare a fost deja abrogat de pct.1 al articolului unic din Ordonanța Guvernului nr.2/2006 pentru modificarea Legii nr.206/2004 privind buna conduită în cercetarea științifică, dezvoltarea tehnologică și inovare, publicată în Monitorul Oficial al României, Partea I. nr.51 din 25 ianuarie 2016.

În urma dezbaterilor, membrii celor două Comisii au hotărât, cu unanimitate de voturi, să propună plenului Camerei Deputaţilor respingerea propunerii legislative pentru abrogarea art.42 din Legea 206/2004 privind buna conduită în cercetarea ştiinţifică, dezvoltarea tehnologică şi inovare.

În raport cu obiectul şi conţinutul reglementării, propunerea legislativă face parte din categoria legilor ordinare.

              VICEPREŞEDINTE                                         PREŞEDINTE 
            Ciprian Nicolae NICA                               Adrian Nicolae DIACONU
          SECRETAR                                                 SECRETAR 
        Sorin Constantin STRAGEA                              Victor CRISTEA                       

Consilier parlamentar                                                                                           Consilier parlamentar
       Alexandra Muşat                                                                                              Ioana Florina Mînzu

